ΓΡΑΠΤΗ ΕΡΩΤΗΣΗ E-1388/02

υποβολή: Hiltrud Breyer (Verts/ALE) προς την Επιτροπή

(15 Μαΐου 2002)

Θέμα: Σφαγή χωρίς αναισθητοποίηση

Το Αυστριακό Συνταγματικό Δικαστήριο εξέδωσε το 1999 απόφαση, σύμφωνα με την οποία σφαγές πουπαγορεύει το θρησκευτικό τελετουργικό δεν επιτρέπεται να απαγορεύονται, γιατί κάτι τέτοιο είναι αντίθετο πρός το θεμελειώδες δικαίωμα της ελευθερίας άσκησης λατρευτικών πρακτικών.

Σφαγές χωρίς αναισθητοποίηση όμως είναι αντίθετες πρός τους εθνικούς κανόνες δικαίου, ιδιαίτερα προς τις διατάξεις της νομοθεσίας περί προστασίας των ζώων των εκάστοτε κρατιδίων, σύμφωνα με τις οποίες ένα ζώο μπορεί να θανατωθεί αφού έχει προηγηθεί αναισθητοποίηση. Κατά τη σφαγή κόβεται ο λάρυγγας του ζώου χωρίς προηγηθείσα αναισθητοποίηση και πεθαίνει αργά από αιμοραγία.

Με απόφαση της Επιτροπής αριθ. 2000/418/ΕΚ(1) απαγορεύτηκε η χρήση του επιμήκους ραβδιόσχημου εργαλείου για τη διάσχιση των κεντρικών νευρικών ιστών Η χρήση αυτού του εργαλείου είχε σαν αποτέλεσμα την καταστροφή του νευρικού συστήματος και άρα την αναισθητοποίση του ζώου, που επιτρέπει την περαιτέρω ανώδυνη θανάτωση του ζώου.

1. Η άρση της απαγόρευσης του εν λόγω εργαλείου θα συντελούσε ουσιαστικά, στην εξάλειψη του πόνου στα ζώα, που από συγκεκριμένες θρησκευτικές κοινότητες μπορούν μόνο να σφαγιαστούν, αφού με τη χρήση του επιτυγχάνεται η αναισθητοποίηση. Εξετάζει η Επιτροπή, μετά την εμφάνιση της κρίσης BSE (σπογγώδους εγκεφαλοπάθειας των βοοειδών) το ενδεχόμενο εισαγωγής της χρήσης της κρανιακής ράβδου ήτοι την αποδοχή της·

2. Συμμερίζεται η Επιτροπή την άποψη, πως λόγω των διαφορετικών νομοθετικών διατάξεων στο θέμα της σφαγής στις χώρες της ΕΕ προβάλλει η επιτακτική ανάγκη δράσης, ενοποίησης αυτών των διατάξεων και εναρμόνισής τους ακόμα με τους εθνικούς κανονισμούς· Κατά πόσο και πότε θα μπορούσε να πραγματοποιηθεί μια τέτοια ενοποίηση πρός όφελος των ζώων·

(1) ΕΕ L 158 της 30.6.2000, σελ. 76.

Απάντηση του κ. Byrne εξ ονόματος της Επιτροπής

(28 Ιουνίου 2002)

1. Η Επιτροπήπενθυμίζει στο Αξιότιμο Μέλος του Κοινοβουλίου ότι η καταστροφή του νωτιαίου μυελού με την λόγχη αφαίμαξης δεν είναι μέθοδος αναισθησίας, αλλά εχρησιμοποιήτο για την παύση των μεταναισθησιακών σπασμών πριν να δεθεί το ζώο. Επιπλέον, από ό,τι γνωρίζει η Επιτροπή, η χρήση της λόγχης αφαίμαξης δεν γινόταν στις τελετουργικές σφαγές καθόσον απαιτείται προηγούμενη διάτρηση του κρανίου για την εισαγωγή της λόγχης αφαίμαξης στην κρανιακή κοιλότητα. Η διάτρηση αυτή γενικά γινόταν με ένα πιστόλι με διατρητική ράβδο, η χρήση του οποίου έχει καταργηθεί κατά τη σφαγή ζώων σύμφωνα με ορισμένα θρησκευτικά τελετουργικά.

Η απαγόρευση της καταστροφής του νωτιαίου μυελού με τη λόγχη αφαίμαξης κατά τη σφαγή των ζώων βασίζεται σε γνώμες της Επιστημονικής Διευθύνουσας Επιτροπής. Αυτές οι γνώμες επισημαίνουν ότι ορισμένες τεχνικές μέθοδοι σφαγής, συμπεριλαμβανομένης της καταστροφής του νωτιαίου μυελού με τη λόγχη αφαίμαξης, καταλήγουν στο διασκορπισμό μορίων εγκεφαλικού ιστού, που ενδεχομένως περιέχειψηλά ποσοστά μολυσματικότητας μεταδοτικής σπογγώδους εγκεφαλοπάθειας, στο αίμα. Κατά συνέπεια, η Επιτροπή δεν προτίθεται να επιτρέψει εκ νέου την καταστροφή του νωτιαίου μυελού με τη λόγχη αφαίμαξης.

2. Η ελευθερία της θρησκείας εκτιμάται σεψηλό βαθμό στην κοινοτική νομοθεσία και αποτελεί επίσης αντικείμενο του Χάρτη των Θεμελιωδών Δικαιωμάτων της Ευρωπαϊκής Ένωσης, ο οποίος αναγνωρίζει το δικαίωμα σε κάθε πρόσωπο να εκδηλώνει αφοσίωση ή πίστη στη θρησκεία, κατά τη λατρεία, τη διδασκαλία, την πρακτική και την παρατήρηση.

Η αιτιολογική σκέψη 6 της οδηγίας του Συμβουλίου 93/119/ΕΚ της 22ας Δεκεμβρίου 1993 σχετικά με την προστασία των ζώων κατά τη σφαγή και τη θανάτωση(1)πογραμμίζει την ανάγκη να λαμβάνονταιπόψη οι τελετουργικές απαιτήσεις ορισμένων θρησκειών. Κατά συνέπεια, το άρθρο 5 (2) της οδηγίας προβλέπει ότι ηποχρέωση για τα κράτη μέλη να εξασφαλίζουν την αναισθησία πριν από τη σφαγή δεν ισχύει για ζώα για τα οποία ορισμένα θρησκευτικά τελετουργικά απαιτούν ειδικές μεθόδους σφαγής.

Εντούτοις, έχονταςπόψη την αρμοδιότητα των κρατών μελών στα πολιτιστικά θέματα και την αρχή της επικουρικότητας, τα κράτη μέλη είναι αρμόδια να αποφασίζουν όχι εάν αλλά κάτω από ποιες συνθήκες η τελετουργική σφαγή χωρίς αναισθησία μπορεί να διεξάγεται στο έδαφός τους. Κατά συνέπεια η Επιτροπή δεν προτίθεται να προτείνει περαιτέρω εναρμόνιση αυτού του θέματος.

(1) ΕΕ L 340 της 31.12.1993.